**Wenceslao Selga Padilla**, C.I.C.M. (født 29. september 1949 i Tubao i Filippinene, død 25. september 2018 i Ulaanbaatar i Mongolia) var en filippinsk ordensgeistlig og apostolisk prefekt i Ulaanbaatar i Mongolia.

Liv og virke
------------

### Prest

Wenceslao Padilla, sønn av en kateket, gikk inn i *Congregatio Immaculati Cordis Mariae* (Scheut-misjonærene), og ble ordinert til prest i sin hjemmenighet den 17. mars 1976. Han virket som misjonær i Taiwan, blant annet var han i seks år provinsial for de kinesiske provinser der hans orden et nærvær. 

I 1991, etter at en demokratisk grunnlov trådte i kraft, henvendte Mongolia seg til Vatikanet med et ønske om å etablere diplomatiske forbindelser og ba den katolske kirke om hjelp til å bygge landet deres; landet inviterte også uttrykkelig Pavestolen om å sende misjonærer. Den 19. april 1992 ble Padilla utnevnt til superior for den katolske nygrunnleggelse i Ulaanbaatar, og han reiste til sitt nye post den 10. juli 1992.

Der tok han spesielt vare på gatebarn, hjemløse, funksjonshemmede og eldre.

### Apostolisk prefekt, titulærbiskop

Den 8. juli 2002 opprettet pave Johannes Paul II det apostoliske prefektur Ulaanbaatar, og Padilla ble utnevnt til apostolisk prefekt. 

Den katolske katedral i Ulaanbaatar
Året etter, den 2. august 2003, ble Padilla utnevnt til titulærbiskop av *Tharros*. Pave Johannes Paul II ønsket selv å bispevie sin biskop under et statsbesøk, men måtte gi avkall på reisen til Mongolia av helsemessige årsaker. I hans sted, den 29. august 2003, ble Padilla bispeviet av kardinal Crescenzio Sepe, prefekt for Kongregasjonen for folkenes evangelisering; medkonsekratorer var erkebiskop Giovanni Battista Morandini, apostolisk nuntius til Mongolia, og biskop Antonio Realubin Tobias, apostolisk administrator av Novaliches (Quezon City) på Filippinene. Bispefielsen fant sted i den katolske katedralen i den mongolske hovedstad.

Som biskop var Wenceslao Padilla ansvarlig for rundt 21 prester i tre menigheter og seks misjonsstasjoner, 60 ordenssøstre og rundt 530 (2009) katolikker, omtrent like deler lokale og utenlandske kristne. De sosiale institusjoner han initierte var barnehager, hjem for foreldreløse og AIDS-syke, sentre for gatebarn, skoler, klinikker og suppekjøkken. Katolikker utgjør en minoritet i Mongolia; rundt 2500 mennesker benytter seg av de sosiale og pedagogiske tilbudene. Søndag 28. august 2016 ordinerte biskop Padilla den første mongolske prest, Joseph Enkhee-Baatar.

Wenceslao Padilla døde av et hjerteinfarkt i Ulaanbaatar den 25. september 2018.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Crescenzio Sepe (1943-) \*1992
* Biskop *Wenceslao Selga Padilla* (1949-2018) \*2003

Referanser
----------

1. ↑  *Mongolei: Trauer um Tod des ersten Bischofs - Vatican News*.
2. ↑  Wens S. Padilla: *Mission für die Zukunft. Vor 20 Jahren betrat der Filipino Wens Padilla mit zwei Ordensbrüdern mongolischen Boden.* I: kontinente, Jg. 47 (2012), Heft Juli–August, S. X–XII, hier S. X.
3. ↑  Deutsche Mongolei Agentur: *Papst Johannes Paul II. besucht die Mongolei*, 18. februar 2017.
4. ↑  *Mongolian students abroad prepare to serve growing Church back home*. UCAnews 13. april 2009, lest 24. februar 2021.
5. ↑  Church strives to continue projects despite economic crisis 31. mars 2009.
6. ↑  *Dies ist der erste heimische Priester der Mongolei: Joseph Enkh Baatar*, Catholic News Agency, 31. august 2016.
7. ↑  catholic-hierarchy.org padillaw, lest 15. august 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |